Niisugune väikeplaneetide lisamine sündmuse kaardile teeb pildi küll kirjuks, kuid annab hulgaliselt lisainformatsiooni ja miks ka mitte mõtteainet, aru saamaks kujunenud taevamustri osast sündmuse toimumisel. Mitte alati pole aga vajalik sedavõrd paljude, oma printsiibilt sündmusele viitavate väikekehade lisamine  kaardile. Valik tuleks teha asteroidi printsiibist lähtuvalt ja kasutada võimalikult täpseid aspekte tegevaid asteroide.    Vaadelgem mõningaid analüüsi elemente:  Tugev Kuu omas kodus. Marsi ja Saturni märgipositsioonid on nõrgad. Kõige pingelisemas seisus on vast Uraan. Pingelisele Saturnile pakub omapoolset kaitset täpse trigooniga Jupiter. Esimese maja valitseja Päike on Vähis, Kuu kodus, ja ei tunne end seal kõige paremini. Majade tasandil on Päike Uraani majas ja Uraan Päikese majas.  Suure lahtise kvadratuuri moodustavad Saturn-Päike-Ceres. Sõnn-Skorpion sulustatud nurgamajadesse 10/4. Jupiter 5. valitsejana salapärasuse majas. Saturn 6.valitsejana 9.ndas, ehk viide kaugelt tulnud külalisele. MC valitsejal Marsil on tugev ühendus Kuuga. IC valitseja Veenus on pinges. Chiron kui kaasvalitseja on loojumas, nagu tahaks öelda "pole minu asi, mis tuleb! mina lähen magama". Ceres 3. kaasvalitsejana annab läbi vastasseisu Saturnile mõista, et "tulise külalise" reis ei saa olema pikk.